section_heading: Objava
paragraph_text: Album se u SAD-u našao na ljestvicama 11. listopada 1997. i na njima ostao devet tjedana, a najviše mjesto koje je zauzeo jest 28. mjesto. Homogenic je u Kanadi ostao jedan tjedan na ljesticama, gdje se našao na 20. mjestu. U Ujedinjenom se Kraljevstvu Homogenic 4. listopada 1997. našao na ljestvicama i na njima ostao 13 tjedana, a zauzeo je četvrto mjesto.Warwick, 2004. str.140 Od deset je pjesama s Homogenica njih pet objavljeno kao singl. Glazbeni je spot za pjesmu "Jóga", koji je režirao Michel Gondry, snimljen sredinom 1997. godine i prvi je singl s albuma.Pytlik, 2003. str.131 Dva su singla objavljena 1998. godine: "Hunter", čiji je spot režirao Paul White, i "Alarm Call", čiji je videozapis režirao Alexander McQueen. Konačni singl s Homogenica je "All Is Full of Love", objavljen 1999. godine, a glazbeni spot za tu pjesmu režirao je Chris Cunningham. U Kanadi je Udruženje diskografske industrije Kanade Homogenicu 12. lipnja 1998. dodijelilo zlatnu nakladu, a u SAD-u je RIAA albumu dodijelila zlatnu nakladu 31. kolovoza 2001.